अटलांटा टेनिस : सोमदेव एकल के क्वार्टर फाइनल में  
भारत के शीर्ष वरीयता प्राप्त टेनिस खिलाड़ी सोमदेव देवबर्मन एटीपी अटलांटा चैम्पियनशिप के एकल स्पर्धा के क्वार्टर फाइनल में प्रवेश कर गए हैं।
भारत के शीर्ष वरीयता प्राप्त टेनिस खिलाड़ी सोमदेव देवबर्मन एटीपी अटलांटा चैम्पियनशिप के एकल स्पर्धा के क्वार्टर फाइनल में प्रवेश कर गए हैं। टूर्नामेंट के आठवीं वरीयता प्राप्त सोमदेव ने गुरुवार को पुरुषों की एकल स्पर्धा के प्री-क्वार्टर फाइनल मुकाबले में जापान के खिलाड़ी तात्सूमा इतो को 6-1, 6-3 से पराजित कर दिया।  इससे पहले, सोमदेव ने पहले दौर के मुकाबले में अमेरिका के खिलाड़ी रेयान स्वीटिंग को 6-4, 3-6, 6-4 से हराकर प्री-क्वार्टर फाइनल में जगह बनाई थी। उल्लेखनीय है कि सोमदेव और उनके फिलिपींस जोड़ीदार ट्रीट कोनराड हूए की जोड़ी युगल स्पर्धा के प्री-क्वार्टर फाइनल में पहले ही जगह बना चुकी है।